ai4bharat/Pralekha huggingface dataset:
सूचना और प्रसारण मंत्रालय
केंद्रीय मंत्री अनुराग सिंह ठाकुर ने दक्षिण एशिया के सबसे बड़े सिनेमा बाजार- फिल्म बाजार- का उद्घाटन किया
केन्द्रीय सूचना एवं प्रसारण तथा युवा कार्यक्रम और खेल मंत्री श्री अनुराग सिंह ठाकुर ने ‘फिल्म बाजार’ के उद्घाटन के अवसर पर सभा को संबोधित करते हुए कहा कि भारत दुनिया के फिल्म बनाने वाले सबसे बड़े देशों में से एक है और भारतीय अंतर्राष्ट्रीय फिल्म महोत्सव  एशिया का सबसे बड़ा फिल्म महोत्सव है। इसलिए फिल्म-निर्माता भारत के फिल्म निर्माताओं के साथ जुड़ने और सहयोग करने के लिए यहां आते हैं; जिससे फिल्म बाजार की पहल के लिए इफ्फी एक उपयुक्त प्लेटफार्म बन गया है।
केंद्रीय मंत्री श्री अनुराग ठाकुर ने आज गोवा में फिल्म बाजार के उद्घाटन समारोह को संबोधित किया
भारत को फिल्म उद्योग का एक बड़ा बाजार बनाने के बारे में अपना दृष्टिकोण साझा करते हुए केंद्रीय मंत्री श्री अनुराग ठाकुर ने कहा कि इफ्फी में फिल्मों के लिए सह-निर्माता और सहयोगी तलाशने के पर्याप्त अवसर होंगे। उन्होंने कहा, "हमारा लक्ष्य एक बड़ा बाजार बनना है जहां फिल्में बनाई और बेची जा सकें।"
श्री ठाकुर ने इस वर्ष के इफ्फी में बदलाव लाने और नई पहल शुरू करने के लिए एनएफडीसी, सूचना एवं प्रसारण मंत्रालय और संचालन समिति के प्रयासों की भी सराहना की। उन्होंने इफ्फी को और ज्यादा बड़ा व बेहतर बनाने के लिए सुझाव एवं विचार आमंत्रित किए।
केंद्रीय मंत्री श्री अनुराग ठाकुर ने आज गोवा में फिल्म बाजार का उद्घाटन किया
केंद्रीय मंत्री श्री अनुराग सिंह ठाकुर ने आज गोवा में फिल्म बाजार का उद्घाटन किया। यह दक्षिण एशिया का सबसे बड़ा फिल्म बाजार है। इसे 53वें भारतीय अंतर्राष्ट्रीय फिल्म महोत्सव  के अवसर पर आयोजित किया गया। यह दक्षिण एशियाई और अंतर्राष्ट्रीय फिल्म समुदायों के बीच रचनात्मक व वित्तीय सहभागिता को प्रोत्साहित करता है। इस कार्यक्रम में सूचना और प्रसारण राज्य मंत्री डॉ. एल. मुरुगन, मंत्रालय के सचिव अपूर्व चंद्रा सहित राष्ट्रीय फिल्म विकास निगम  व फिल्म उद्योग के प्रतिनिधियों ने हिस्सा लिया।
फिल्म बाज़ार:
राष्ट्रीय फिल्म विकास निगम  द्वारा निर्मित और आयोजित फिल्म बाजार वर्ष 2007 में अपनी साधारण सी शुरुआत के बाद से दक्षिण एशिया के वैश्विक फिल्म बाजार में विकसित हुआ है। फिल्म बाजार के प्रत्येक संस्करण में राष्ट्रीय और अंतर्राष्ट्रीय भागीदारी में वृद्धि हुई है। इन वर्षों में, लंच बॉक्स, मार्गरिटा विद ए स्ट्रॉ, चौथी कूट, किस्सा, शिप ऑफ थिसियस, तितली, कोर्ट, अन्हे घोड़े दा दान, मिस लवली, दम लगाके हईशा, लायर्स डाइस और थीथी जैसी फिल्में फिल्म बाज़ार के कार्यक्रम में एक या एक से अधिक बार प्रदर्शित की गई हैं।
पांच दिनों के दौरान, फिल्म बाजार दुनिया भर के फिल्म खरीदारों और विक्रेताओं के लिए एक केंद्र बिंदु बन जाता है। इस दौरान फिल्म निर्माण, उत्पादन और वितरण में दक्षिण एशियाई सामग्री और प्रतिभा की खोज, सहयोग और प्रदर्शन पर ध्यान केंद्रित किया गया है। फिल्म बाज़ार, दक्षिण एशियाई क्षेत्र में विश्व सिनेमा की बिक्री की सुविधा भी प्रदान करता है।
स्वास्थ्य एवं परिवार कल्याण मंत्रालय
राज्यों और केन्द्र शासित प्रदेशों के पास कोविड-19 टीके की उपलब्धता
राज्यों और केंद्र शासित प्रदेशों को 192.02 करोड़ से अधिक टीके प्रदान किये गए
राज्यों/केंद्र शासित प्रदेशों के पास अभी भी 20.55 करोड़ से अधिक अतिरिक्त और बिना इस्तेमाल हुई खुराकें मौजूद हैं
केंद्र सरकार देशभर में कोविड-19 टीकाकरण का दायरा विस्तृत करने और लोगों को टीके लगाने की गति को तेज करने के लिये प्रतिबद्ध है। राष्ट्रव्यापी COVID 19 टीकाकरण 16 जनवरी 2021 को शुरू हुआ था। कोविड-19 के टीके को सभी के लिए उपलब्ध कराने के लिए नया चरण 21 जून 2021 से शुरू किया गया था। टीकाकरण अभियान की रफ्तार को अधिक से अधिक टीके की उपलब्धता के जरिये बढ़ाया गया है। इसके तहत राज्यों और केंद्र शासित प्रदेशों को टीके की उपलब्धता के बारे में पूर्व सूचना प्रदान की जाती है, ताकि वे बेहतर योजना के साथ टीके लगाने का बंदोबस्त कर सकें और टीके की आपूर्ति श्रृंखला को दुरुस्त किया जा सके।
देशव्यापी टीकाकरण अभियान के हिस्से के रूप में केंद्र सरकार राज्यों और केंद्र शासित प्रदेशों को नि:शुल्क कोविड टीके प्रदान करके उन्हें पूर्ण सहयोग दे रही है। टीके की सर्व-उपलब्धता के नये चरण में, केंद्र सरकार टीका निर्माताओं से 75 प्रतिशत टीके खरीदकर राज्यों और केंद्र शासित प्रदेशों को नि:शुल्क प्रदान करेगी।
|
|
टीके की खुराकें
|
|

|
|
अब तक हुई आपूर्ति
|
|
1,92,02,73,605
|
|
शेष टीके
|
|
20,55,75,896
केंद्र सरकार द्वारा अब तक निःशुल्क और सीधे राज्य सरकार खरीद माध्यमों से टीके की लगभग 192.02 करोड़  खुराकें राज्यों और केंद्र शासित प्रदेशों को उपलब्ध कराई गई हैं। अभी राज्यों और केंद्र शासित प्रदेशों के पास कोविड-19 टीके की 20.55 करोड़ से अधिक  अतिरिक्त और बिना इस्तेमाल हुई खुराकें उपलब्ध है, जिन्हें लगाया जाना है।
प्रधानमंत्री कार्यालय
प्रधानमंत्री 12 अगस्त को मध्य प्रदेश की यात्रा पर जाएंगे
प्रधानमंत्री संत शिरोमणि गुरुदेव श्री रविदास जी स्मारक स्थल पर भूमि पूजन करेंगे
प्रधानमंत्री 100 करोड़ रुपये से अधिक की लागत से निर्मित होने वाले संत शिरोमणि गुरुदेव श्री रविदास जी स्मारक का शिलान्यास करेंगे
प्रधानमंत्री 1580 करोड़ रुपये से अधिक की लागत से विकसित की जाने वाली दो सड़क परियोजनाओं की आधारशिला रखेंगे
प्रधानमंत्री कोटा-बीना रेल मार्ग के दोहरीकरण का लोकार्पण करेंगे, जिसे 2475 करोड़ रुपये से अधिक की लागत से विकसित किया गया है
प्रधानमंत्री श्री नरेन्द्र मोदी 12 अगस्त, 2023 को मध्य प्रदेश की यात्रा पर जाएंगे। दोपहर करीब 2.15 बजे प्रधानमंत्री सागर जिला पहुंचेंगे, जहां वे संत शिरोमणि गुरुदेव श्री रविदास जी स्मारक स्थल पर भूमि पूजन करेंगे। दोपहर करीब 3.15 बजे प्रधानमंत्री धाना में एक सार्वजनिक कार्यक्रम में भाग लेंगे, जहां वे संत शिरोमणि गुरुदेव श्री रविदास जी स्मारक का शिलान्यास करेंगे।
प्रमुख संतों और समाज सुधारकों को सम्मानित करना, प्रधानमंत्री द्वारा किए गए कार्यों की एक विशेष पहचान रही है। उनके विजन से प्रेरित होकर, 100 करोड़ रुपये से अधिक की लागत से 11.25 एकड़ से अधिक क्षेत्रफल में संत शिरोमणि गुरुदेव श्री रविदास जी स्मारक का निर्माण किया जाएगा। इस भव्य स्मारक में संत शिरोमणि गुरुदेव श्री रविदास जी के जीवन, दर्शन और शिक्षाओं को प्रदर्शित करने के लिए एक प्रभावशाली कला संग्रहालय और कला दीर्घा भी होगी। इसमें स्मारक पर आने वाले श्रद्धालुओं के लिए भक्त निवास, भोजनालय आदि सुविधाएं भी होंगी।
कार्यक्रम के दौरान, प्रधानमंत्री 4000 करोड़ रुपये से अधिक की रेल और सड़क क्षेत्र की परियोजनाओं का शिलान्यास और लोकार्पण करेंगे।
प्रधानमंत्री कोटा-बीना रेल मार्ग के दोहरीकरण के पूरा होने को चिन्हित करने वाली परियोजना का लोकार्पण करेंगे। 2475 करोड़ रुपये से अधिक की अनुमानित लागत से निर्मित यह परियोजना, राजस्थान के कोटा और बारां जिले तथा मध्य प्रदेश के गुना, अशोकनगर और सागर जिलों से होकर गुजरती है। अतिरिक्त रेल लाइन बेहतर परिवहन के लिए क्षमता में वृद्धि करेगी और इस मार्ग पर ट्रेन की गति में सुधार करने में भी मदद करेगी।
प्रधानमंत्री 1580 करोड़ रुपये से अधिक की लागत से निर्मित की जाने वाली दो सड़क परियोजनाओं की आधारशिला भी रखेंगे। इनमें मोरीकोरी-विदिशा-हिनोतिया को जोड़ने वाली चार लेन की सड़क परियोजना और हिनोतिया को मेहलुवा से जोड़ने वाली सड़क परियोजना शामिल है।
प्रधानमंत्री कार्यालय
प्रधानमंत्री ने पुलिस स्मृति दिवस पर पुलिस बलों की दृढ़ता की सराहना की
प्रधानमंत्री श्री नरेन्द्र मोदी ने आज पुलिस स्मृति दिवस के अवसर पर पुलिस बलों के योगदान और दृढ़ता की सराहना की।प्रधानमंत्री ने ट्वीट किया:
“आज पुलिस स्मृति दिवस पर, मैं हमारे पुलिस बलों की दृढ़ता की और कानून एवं व्यवस्था को बनाए रखने के साथ-साथ चुनौतीपूर्ण परिस्थितियों में लोगों की मदद करने में उनके महत्वपूर्ण योगदान की सराहना करता हूं। मैं उन पुलिसकर्मियों को भी सलाम करता हूं जो कर्तव्य के पथ पर शहीद हुए।"
जल शक्ति मंत्रालय
मुरादाबाद, यूपी में सीवेज शोधन संयंत्र के विकास के लिए रियायत अनुबंध पर हस्ताक्षर किये गए
परियोजना का उद्देश्य मुरादाबाद शहर से गंगा नदी में गैर-शोधित सीवेज के प्रवाह को समाप्त करना है
, उत्तर प्रदेश जल निगम और मैसर्स जीए इंफ्रा प्राइवेट लिमिटेड-लाहोटी बिल्डकॉन लिमिटेड के बीच आज मुरादाबाद शहर में सीवेज शोधन संयंत्र  के विकास के लिए एक त्रिपक्षीय रियायत अनुबंध पर हस्ताक्षर किए गए। यह अनुबंध हाइब्रिड एन्युइटी पीपीपी मोड पर आधारित होगा। अनुबंध का कुल मूल्य 99.68 करोड़ रुपये है। इस अवसर पर एनएमसीजी के महानिदेशक, श्री राजीव रंजन मिश्रा और यूपी जल निगम तथा रियायत-सुविधा पाने वाली कंपनी के प्रतिनिधि भी उपस्थित थे।
परियोजना का उद्देश्य मुरादाबाद शहर से गंगा नदी में गैर-शोधित सीवेज के प्रवाह को समाप्त करना है, जिससे नदी के प्रदूषण स्तर में कमी आयेगी। एनएमसीजी ने 25 एमएलडी सीवेज शोधन संयंत्र  के निर्माण के लिए परियोजना को मंजूरी दे दी है। परियोजना में शामिल अन्य कार्य हैं – सीवेज-प्रवाह को बीच में रोकने और मार्ग बदलने  की क्षमता विकसित करना; आई एंड डी नेटवर्क तैयार करना; मुरादाबाद के सीवरेज जोन II के लिए 15 वर्षों तक परिचालन और रखरखाव सहित सीवेज पम्पिंग स्टेशन आदि। इस परियोजना का उद्देश्य शहर में मौजूदा सीवरेज समस्याओं और राम गंगा में होने वाले सीवेज प्रदूषण पर ध्यान केन्द्रित करना भी है। इन परियोजनाओं के लिए ऋण उपलब्ध कराने की पेशकश एसबीआई कैपिटल द्वारा पहले ही की जा चुकी है।
मुरादाबाद शहर के कारण होने वाले प्रदूषण को दूर करने के लिए, एक व्यापक सीवरेज नेटवर्क और मुरादाबाद सीवरेज जोन 1 के लिए 58 एमएलडी एसटीपी परियोजना पहले ही पूरी की जा चुकी है। इस परियोजना के अलावा, एनएमसीजी ने बरेली में राम गंगा में प्रदूषण कम करने के कार्यों के लिए 65 एमएलडी के एसटीपी के निर्माण की परियोजना को मंजूरी दी है, जो वर्तमान में निविदा मूल्यांकन चरण में है और जल्द ही निविदा आवंटित होने की उम्मीद है।
मुरादाबाद, गंगा नदी की सहायक नदी, राम गंगा के तट पर स्थित है। रामगंगा, गंगा नदी को प्रदूषित करती है। मुरादाबाद और बरेली रामगंगा नदी के किनारे स्थित दो प्रमुख शहर हैं।
|
स्वास्थ्य एवं परिवार कल्याण मंत्रालय
|
राष्ट्रव्यापी कोविड टीकाकरण के तहत अब तक 198.88 करोड़ से अधिक टीके लगाए जा चुके हैं
12-14 आयु वर्ग में 3.74 करोड़ से अधिक टीके की पहली खुराक लगाई गई
भारत में कोरोना के सक्रिय मामले 1,30,713 हैं
पिछले 24 घंटों में 16,678 नए मामले सामने आए
स्वस्थ होने की वर्तमान दर 98.50 प्रतिशत
साप्ताहिक सक्रिय मामलों की दर 4.18 प्रतिशत है
भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 198.88 करोड़  से अधिक हो गया। इस उपलब्धि को 2,60,96,863 टीकाकरण सत्रों के जरिये प्राप्त किया गया है।
12-14 आयु वर्ग के लिए कोविड-19 टीकाकरण 16 मार्च, 2022 को प्रारंभ हुआ था। अब तक 3.74 करोड़  से अधिक किशोरों को कोविड-19 टीके की पहली खुराक लगाई गई है। समान रुप से 18-59 आयु वर्ग के लिये प्रीकॉशन खुराक भी 10 अप्रैल, 2022 को प्रारंभ की गई थी।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
1,04,09,748
|
|
दूसरी खुराक
|
|
1,00,73,862
|
|
प्रीकॉशन खुराक
|
|
58,85,760
|
|
अग्रिम पंक्ति के कर्मी
|
|
पहली खुराक
|
|
1,84,25,955
|
|
दूसरी खुराक
|
|
1,76,41,356
|
||
|
प्रीकॉशन खुराक
|
|
1,09,40,202
|
|
12-14 वर्ष आयु वर्ग
|
|
पहली खुराक
|
|
3,74,90,962
|
|
दूसरी खुराक
|
|
2,51,60,906
|
|
15-18 वर्ष आयु वर्ग
|
|
पहली खुराक
|
|
6,06,99,630
|
|
दूसरी खुराक
|
|
4,96,00,881
|
|
18-44 वर्ष आयु वर्ग
|
|
पहली खुराक
|
|
55,86,51,886
|
|
दूसरी खुराक
|
|
50,42,92,727
|
|
प्रीकॉशन खुराक
|
|
39,94,964
|
|
45-59 वर्ष आयु वर्ग
|
|
पहली खुराक
|
|
20,35,26,754
|
|
दूसरी खुराक
|
|
19,41,77,520
|
|
प्रीकॉशन खुराक
|
|
30,47,703
|
|
60 वर्ष से अधिक आयु वर्ग
|
|
पहली खुराक
|
|
12,73,26,558
|
|
दूसरी खुराक
|
|
12,13,20,776
|
|
प्रीकॉशन खुराक
|
|
2,62,09,387
|
|
प्रीकॉशन खुराक
|
||
|
5,00,78,016
|
|
कुल
|
|
|
|
1,98,88,77,537
भारत में सक्रिय मामले आज 1,30,713 हैं। सक्रिय मामले, कुल पॉजिटिव मामलों के 0.30 प्रतिशत हैं।
नतीजतन, भारत में स्वस्थ होने की दर 98.50 प्रतिशत है। पिछले 24 घंटों में 14,629 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 4,29,83,162 हो गई है।
बीते 24 घंटे में कोरोना के 16,678 नए मामले सामने आएं।
पिछले 24 घंटों में कुल 2,78,266 जांच की गई हैं। भारत ने अब तक कुल 86.68 करोड़ से अधिक  जांच की गई हैं। देश में साप्ताहिक पुष्टि वाले मामलों की दर 4.18 प्रतिशत है और दैनिक रूप से पुष्टि वाले मामलों की दर 5.99 प्रतिशत है।
प्रधानमंत्री कार्यालय
प्रधानमंत्री का फ्रांस और संयुक्त अरब अमीरात की यात्रा
प्रस्थान पूर्व वक्तव्य
मैं अपने मित्र फ्रांस के राष्ट्रपति महामहिम श्री इमेनुएल मैक्रों के निमंत्रण पर 13 से 14 जुलाई तक फ्रांस के राजकीय दौरे पर रहूंगा।
यह यात्रा इस लिये विशिष्ट है क्योंकि मुझे राष्ट्रपति मैक्रों के साथ फ्रांस के राष्ट्रीय दिवस या बास्टील-डे पर पेरिस में होने वाले समारोह में विशिष्ट अतिथि के रूप में सम्मिलित होना है। बास्टील-डे परेड में भारत की तीनों सेनाओं का दल भी हिस्सा लेगा, जबकि भारतीय वायुसेना इस अवसर पर फ्लाई-पास्ट का प्रदर्शन करेगी।
इस वर्ष हमारी रणनीतिक साझेदारी की वर्षगांठ है। गहरे विश्वास और संकल्प में निहित हमारे दोनों देशों के बीच रक्षा, अंतरिक्ष, असैन्य परमाणु, नीली अर्थव्यवस्था, व्यापार, निवेश, शिक्षा, संस्कृति और लोगों के बीच मेल-मिलाप सहित विभिन्न क्षेत्रों में करीबी सहयोग हो रहा है। हम क्षेत्रीय और वैश्विक विषयों पर भी मिलकर काम करते हैं।
मैं राष्ट्रपति मैक्रों से अपनी मुलाकात और विस्तृत विषयों पर चर्चा करने को उत्सुक हैं, ताकि दीर्घकालीन और समय पर खरी उतरने वाली हमारी साझेदारी अगले 25 वर्षों के कालखंड में और आगे बढ़े। वर्ष 2022 की मेरी पिछली फ्रांस यात्रा के बाद से मुझे राष्ट्रपति मैक्रों से मिलने के अनेक अवसर मिले हैं। हाल ही मई 2023 में जी-7 शिखर वार्ता के दौरान जापान के हिरोशिमा में मैं उनसे मिला था।
मैं फ्रांस की प्रधानमंत्री महामहिम सुश्री एलिजाबेथ बोर्न, सीनेट के अध्यक्ष महामहिम श्री जेरार्ड लार्शल और नेशनल असेम्बली की अध्यक्ष सुश्री येल ब्रॉन-पिवे सहित फ्रांस के नेतृत्व से बातचीत करने के लिये भी उत्सुक हूं।
अपनी यात्रा के दौरान, मुझे ऊर्जावान भारतीय समुदाय, दोनों देशों के दिग्गज सीईओ और फ्रांस के प्रसिद्ध महानुभावों से मिलने का अवसर मिलेगा। मुझे विश्वास है कि मेरी यात्रा से हमारी रणनीतिक साझेदारी को नई गति मिलेगी।
पेरिस से मैं 15 जुलाई को अबू धाबी, संयुक्त अरब अमीरात की राजकीय यात्रा पर जाऊंगा। मैं संयुक्त अरब अमीरात के राष्ट्रपति और अबू धाबी के शासक अपने मित्र महामहिम शेख मोहम्मद बिन ज़ायद अल नाहयान से मिलने के लिये उत्सुक हूं।
हमारे दोनों देश व्यापार, निवेश, ऊर्जा, खाद्य सुरक्षा, विज्ञान व प्रौद्योगिकी, शिक्षा, फिन-टेक, रक्षा, सुरक्षा और लोगों के बीच गहरे मेल-मिलाप जैसे विस्तृत क्षेत्रों में सहयोग करते हैं। पिछले वर्ष राष्ट्रपति शेख मोहम्मद बिन ज़ायद और मैं हमारी भावी साझेदारी का रोडमैप बनाने पर सहमत हुये थे, और मैं उनके साथ चर्चा करने की प्रतीक्षा में हूं कि कैसे हम अपने रिश्तों को और गहरा बना सकते हैं।
संयुक्त अरब अमीरात इस वर्ष के अंत तक यूएनएफसीसी  के पक्षकारों के 28वें सम्मेलन की मेजबानी करेगा। मैं जलवायु सम्बंधी कार्यवाही को तेज करने के बारे में वैश्विक सहयोग को मजबूत बनाने पर विचारों का आदान-प्रदान करूंगा, ताकि पेरिस समझौते के तहत ऊर्जा अंतरण व क्रियान्वयन को संभव बनाया जा सके।
मुझे विश्वास है कि संयुक्त अरब अमीरात की मेरी यात्रा से हमारी समग्र रणनीतिक साझेदारी का एक नया अध्याय शुरू होगा।
सामाजिक न्याय एवं अधिकारिता मंत्रालय
केंद्रीय सामाजिक न्याय और अधिकारिता मंत्री डॉ. वीरेंद्र कुमार ने सियाचिन ग्लेशियर में विश्व रिकॉर्ड बनाने के लिए 'ऑपरेशन ब्लू फ्रीडम' को हरी झंडी दिखाई
सशस्त्र बलों के पूर्व कर्मियों की एक टीम द्वारा प्रशिक्षित, शारीरिक रूप से अशक्त लोगों की एक टीम ने सियाचिन ग्लेशियर की कुमार चौकी तक जाने का अभियान शुरू किया
शारीरिक रूप से अशक्त लोगों की सबसे बड़ी टीम सियाचिन में दुनिया के सबसे ऊंचे युद्ध क्षेत्र तक जाएगी
'ऑपरेशन ब्लू फ्रीडम'वैश्विक मंच पर भारत को दिव्यांगजनों के सशक्तिकरण के एक अग्आ के रूप में पेश करता है
भारत के 75वें स्वतंत्रता दिवस के अवसर पर केंद्रीय सामाजिक न्याय एवं अधिकारिता मंत्री डॉ. वीरेंद्र कुमार ने आज नई दिल्ली के डॉ. अंबेडकर इंटरनेशनल सेंटर में सामाजिक न्याय और अधिकारिता राज्य मंत्री सुश्री प्रतिमा भौमिक, डॉ. अंबेडकर इंटरनेशनल सेंटर की सदस्य सचिव सुश्री उपमा श्रीवास्तव और डॉ. अंबेडकर इंटरनेशनल सेंटर के निदेशक श्री विकास त्रिवेदी की उपस्थिति में राष्ट्रीय ध्वज फहराया।
डॉ. अंबेडकर इंटरनेशनल सेंटर द्वारा आयोजित कार्यक्रमों की एक श्रृंखला में भाग लेते हुए, डॉ. वीरेंद्र कुमार ने महत्वपूर्ण अभियान 'ऑपरेशन ब्लू फ्रीडम' को हरी झंडी दिखाई। डॉ. अंबेडकर इंटरनेशनल सेंटर एक प्रमुख स्वायत्त अनुसंधान निकाय है, जो वंचित समुदायों को सशक्त बनाने और समाज में सामाजिक आर्थिक परिवर्तन लाने के लिए नीति संबधी सूचनाएं प्रदान करता है। देश भर से जुटे शारीरिक रूप से अशक्त लोगों की एक टीम ने इस तरह की किसी टीम द्वारा दुनिया के सबसे ऊंचे युद्धक्षेत्र तक पहुंचने का एक नया विश्व रिकॉर्ड बनाने के लिए सियाचिन ग्लेशियर तक जाने का एक अभियान शुरू किया।
डॉ. अंबेडकर इंटरनेशनल सेंटर ने देश के दिव्यांगजनों की बेहतरी को लेकर अपनी प्रतिबद्धता के तहत सियाचिन ग्लेशियर तक जाने के लिए शारीरिक रूप से अशक्त लोगों के इस विश्व रिकॉर्ड अभियान में सहायता दी है।
सशस्त्र बलों के पूर्व कर्मियों की एक टीम, 'टीम क्लॉ' द्वारा प्रशिक्षित शारीरिक रूप से अशक्त लोगों की टीम ने कुमार चौकी  तक जाने का यह अभियान शुरू किया है ताकि दिव्यांगों की इस सबसे बड़ी टीम के दुनिया के सबसे ऊंचे युद्ध क्षेत्र तक पहुंचने का एक नया विश्व रिकॉर्ड बनाया जा सके। हाल ही में, भारत सरकार ने शारीरिक रूप से अशक्त लोगों की एक टीम को सियाचिन ग्लेशियर पर चढ़ने की अनुमति दी थी।
इस महत्वपूर्ण अभियान ने वैश्विक मंच पर भारत को दिव्यांगजनों के सशक्तिकरण के एक अगुआ के रूप में पेश किया है और अन्य देशों के अनुकरण के लिए एक मानदंड स्थापित किया है। यह अभियान दिव्यांगजनों के लिए प्रधानमंत्री श्री नरेन्द्र मोदी की दृष्टि और सामाजिक न्याय अधिकारिता मंत्रालय के शारीरिक रूप से अशक्त लोगों की अपार उत्पादक क्षमता का दोहन करने के प्रयास के अनुरूप है। साथ ही, इसने न केवल युद्ध के मैदान पर बल्कि इसके बाहर भी भारत के सशस्त्र बलों के कौशल को प्रदर्शित किया है।
प्रधानमंत्री कार्यालय
प्रधानमंत्री कल कोविड की उच्च दर वाले 7 राज्यों और केंद्र शासित प्रदेशों में कोविड से निपटने के उपाय और प्रबंधन की स्थिति तथा तैयारी की समीक्षा करेंगे
(प्रधानमंत्री नरेन्द्र मोदी कोविड की उच्च दर वाले 7 राज्यों और केंद्र शासित प्रदेशों में कोविड से निपटने के उपाय और प्रबंधन की स्थिति तथा तैयारियों के बारे में कल 23 सितम्बर, 2020 को मुख्यमंत्रियों और स्वास्थ्य मंत्रियों के साथ एक उच्च स्तरीय बैठक को वीडियो कॉन्फ्रेंस के माध्यम से संबोधित करेंगे।
ये राज्य और केन्द्र शासित प्रदेश हैं- महाराष्ट्र, कर्नाटक, दिल्ली, उत्तर प्रदेश, तमिलनाडु, आंध्र प्रदेश तथा पंजाब।
देश में कोविड के 63 प्रतिशत से भी अधिक सक्रिय मामले इन सात राज्यों और केंद्र शासित प्रदेशों से ही हैं। इसके अलावा कुल पुष्ट मामलों का 65 दशमलव 5 प्रतिशत और कुल मौतों का 77 प्रतिशत भी इन्हीं राज्यों और केंद्र शासित प्रदेशों से हैं। अन्य पांच राज्यों के साथ-साथ पंजाब और दिल्ली में हाल ही में कुल मामलों की संख्या में काफ़ी तेज़ वृद्धि दर्ज की गई है। महाराष्ट्र, पंजाब और दिल्ली में मृतकों की संख्या भी काफ़ी बढ़ी है, इन राज्यों में मृत्यु दर-सीएफआर 2.0 प्रतिशत से अधिक है, जो कि मृत्यु दर का उच्च औसत हैं। पंजाब और उत्तर प्रदेश के अलावा, उनकी सकारात्मकता दर राष्ट्रीय औसत 8.52 प्रतिशत से अधिक है।
केंद्र सरकार, देश में कोविड के खिलाफ लड़ाई में राज्यों तथा केन्द्र शासित प्रदेशों की सरकारों के साथ प्रभावी सहयोग और समन्वय के साथ उनका नेतृत्व कर रही है। केंद्र सरकार उनकी स्वास्थ्य सेवा और चिकित्सा बुनियादी सुविधाओं को बढ़ाने के लिए लगातार सहायता कर रही है। स्वास्थ्य और परिवार कल्याण मंत्रालय द्वारा एम्स नई दिल्ली के सहयोग से किए गए ई-आईसीयू टेली-परामर्श के माध्यम से आईसीयू का संचालन करने वाले डॉक्टरों की नैदानिक प्रबंधन क्षमताओं को काफी हद तक बेहतर किया गया है। राज्यों और केंद्र शासित प्रदेशों के साथ उच्च स्तर की समीक्षा ने अस्पतालों तथा कोविड स्वास्थ्य सुविधाओं में चिकित्सा ऑक्सीजन की पर्याप्त उपलब्धता सुनिश्चित की है। केंद्र, नियमित रूप से राज्यों तथा केंद्र शासित प्रदेशों की सहायता करने और सकारात्मक मामलों के प्रबंधन, निगरानी, परीक्षण तथा कुशल नैदानिक प्रबंधन के लिए विभिन्न दलों की नियुक्ति कर रहा है। ये केंद्रीय दल स्थानीय अधिकारियों को समय पर निदान उपलब्ध कराने और आवश्यक कार्रवाई से संबंधित चुनौतियों का प्रभावी ढंग से प्रबंधन करने के लिए मार्गदर्शन करते हैं।
राष्ट्रपति सचिवालय
राष्ट्रपति ने राष्ट्रीय फ्लोरेंस नाइटिंगेल पुरस्कार प्रदान किए
 नई दिल्ली में नर्सिंग कर्मियों को राष्ट्रीय फ्लोरेंस नाइटिंगेल पुरस्कार प्रदान किए।
इस अवसर पर राष्ट्रपति ने कहा कि नर्सें गुणवत्ता के साथ कम लागत में महत्वपूर्ण स्वास्थ्य सेवाएं प्रदान करने में अहम भूमिका निभाती हैं। विभिन्न स्वास्थ्य चुनौतियों से जुड़ी जिम्मेदारियों को संभालने तथा व्यक्तियों, परिवारों और समुदायों की स्वास्थ्य आवश्यकताओं की पूर्ति में नर्स समुदाय का विशेष योगदान है। आगे उन्होंने कहा कि दुनिया में देखभाल और करुणा की अत्यधिक आवश्यकता है और नर्सें वास्तव में सेवा, सुश्रुषा व करुणा की प्रतीक हैं। रोगियों और उनके परिवारों के लिए, नर्स स्वास्थ्य सेवाओं का चेहरा हैं। राष्ट्रपति ने विश्व स्वास्थ्य संगठन द्वारा 2020 को नर्स और मिड-वाइफ वर्ष घोषित किए जाने पर प्रसन्नता जाहिर की।
राष्ट्रपति ने कहा कि वृद्ध लोगों की अत्यधिक संख्या है, जिन्हें उचित और जरूरी वृद्धावस्था चिकित्सा व देखभाल की आवश्यकता होती है। भारत में, परिवार ही बड़ों की वृद्धावस्था में देखभाल करते हैं। हालांकि, बदलती जीवनशैली के साथ बुजुर्गों की देखभाल करने के लिए पेशेवर देखभाल करने वालों की मांग बढ़ रही है। देखभाल से जुड़े इन सेवा प्रदाताओं का प्रशिक्षित नर्स होना जरूरी नहीं है। वृद्धावस्था चिकित्सा व देखभाल में बुनियादी प्रशिक्षण से इस प्रकार के सेवा प्रदाताओं को तैयार किया जा सकता है और यह प्रशिक्षण निश्चित रूप से इन्हें लाभ प्रदान करेगा। हमारे नर्सिंग प्रशिक्षण संस्थान ऐसे देखभाल करने वाले लोगों के लिए लघु प्रशिक्षण कार्यक्रम विकसित करने पर विचार कर सकते हैं।
राष्ट्रपति का पूरा भाषण देखने के लिए यहां क्लिक करें
विज्ञान एवं प्रौद्योगिकी मंत्रालय
बच्चों, महिलाओं, वैज्ञानिकों और कर्मचारियों ने डीएसटी परिसर में देखा सूर्य ग्रहण
एनसीएसटीसी, डीएसटी ने विज्ञान प्रसार के साथ भागीदारी में सोलर फिल्टर चश्मों के साथसूर्य ग्रहण के सजीव दर्शन कार्यक्रम का आयोजन किया
राष्ट्रीय विज्ञान एवं प्रौद्योगिकी संचार परिषद , विज्ञान एवं प्रौद्योगिकी विभाग  ने विज्ञान प्रसार के साथ मिलकर 21 जून, रविवार को पड़े सूर्य ग्रहण को सोलर इक्लिप्स चश्मे से सजीव देखने के लिए विभाग के परिसर में एक कार्यक्रम का आयोजन किया।बच्चों, महिलाओं, वैज्ञानिकों और अन्य अधिकारियों तथा कर्मचारियों ने इस शानदार आकाशीय घटना को देखने का लुत्फ उठाया, साथ ही ग्रहण के कारण प्रकाश और छाया की इस घटना को देखने का रोमांचक अनुभव लिया। एनसीएसटीसी और विज्ञान प्रसार द्वारा मेटलिक माइलर फिल्म से बनाए गए विशेष डिजाइन वाले चश्मे दर्शकों को दिए गए। ग्रहण की इस घटना का दर्शकों के सामने वर्णन किया गया और माइलर फिल्म के उपयोग से लिए गए फोटोग्राफ के माध्यम से सूर्य ग्रहण दिखाया गया।
दिल्ली में सूर्य ग्रहण आज सुबह10:19:58 पर दिखना शुरू हुआ और दोपहर 01:48:40 बजे तक दिखता रहा। सूर्य ग्रहण दोपहर 12:01:40 बजे सबसे ज्यादा नजर आया। थोड़े बादलों से भरे आसमान के साथ दिल्ली आंशिक ग्रहण की गवाह बनी, क्योंकि दिन काफी हद तक उजला बना रहा। कुंडल के आकार का छल्ला , जिसे रिंग ऑफ फायर भी कहा जाता है, देश के उत्तरी हिस्सों के साथ ही राजस्थान, हरियाणा और उत्तराखंड के हिस्सों में नजर आया, वहीं अन्य हिस्सों में आंशिक ग्रहण दिखाई दिया। संयोग से 21 जून उत्तरी गोलार्द्ध में वर्ष का सबसे लंबा दिन होता है और इसीलिए इस आकाशीय घटना को स्पष्ट रूप से देखने का अवसर मिला। यह दुर्लभ किस्म का सूर्य ग्रहण ग्रीष्म संक्रांति यानी गर्मियों के पहले दिन से भी मेल खाता है। एक ग्रहण  वैज्ञानिकों को कई वैज्ञानिक प्रयोगों और अध्ययन का एक अवसर देता है। वैज्ञानिकों के लिए यह शानदार आकाशीय घटनाओं के पीछे के विज्ञान के प्रति लोगों को जागरूक करने के साथ ही ग्रहण के साथ जुड़े मिथकों और कुप्रथाओं को दूर करने तथा वैज्ञानिक सोच को प्रोत्साहन देने का एक अवसर है।
गौरतलब है कि 16 फरवरी, 1980 को जब पूर्ण सूर्य ग्रहण पड़ा था तो आज के परिदृश्य की तुलना में हालात पूरी तरह अलग थे। अधिकांश लोग ग्रहण के दुष्प्रभावों से बचने के लिए अपने-अपने घरों में ही कैद हो गए थे। विज्ञान के प्रति उत्साह कुछ लोगों को छोड़ दें, तो सड़कें खाली हो गई थीं; स्कूल, बाजार और कई अन्य प्रतिष्ठान एक अनचाहे भय से बंद कर दिए गए थे। इसके बाद 24 अक्टूबर, 1995 को भारत में पूर्ण सूर्य ग्रहण दिखाई दिया था और एनसीएसटीसी ने माइलर फिल्म से बने चश्मों से ग्रहण के सुरक्षित दर्शन के द्वारा बच्चों, शिक्षकों, विज्ञान संगठनों, वैज्ञानिकों तथा आम लोगों को जोड़कर देश भर में जागरूकता कार्यक्रमों की एक श्रृंखला का आयोजन किया गया।
मजबूत प्रयासों के साथ हालात में बदलाव हुआ और बाद में पड़े सूर्य ग्रहणों के दौरान लोगों की धारणा में व्यापक बदलाव देखने को मिला। इस बार लोगों ने बाहर निकलने और सूर्य ग्रहण के सजीव दर्शन के रोमांच का अनुभव हासिल किया, हालांकि इस दौरान सामाजिक दूरी और सतर्कता उपायों का पूरी तरह पालन किया गया। डीएसटी के आर्यभट्ट रिसर्च इंस्टीट्यूट ऑफ ऑब्जर्वेशनल साइंसेज , नैनीताल, भारतीय खगोल-भौतिकी संस्थान , बंगलुरू और विज्ञान प्रसार जैसे विभिन्न स्वायत्त संस्थानों ने विभिन्न स्थानों से ग्रहण के चित्र खींचे और जूम, यूट्यूब तथा फेसबुक के माध्यम से लाइव स्ट्रीमिंग का आयोजन किया गया।